《八月接东村书闻遂移居盘阳以诗代柬赠答 其五》
清代·李锴

秋山抱孤村，葺茅枕虎落。息肩匪恤劳，田家岁耕作。

大夫能纬萧，娇儿罔纺缴。白马金当卢，看人返平乐。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。